《寿金仁叟》
宋代·陈深

娇黄著柳回东风，玉霙协瑞飞璇穹。
金猊嘘暖香雾濛，铜槃蜜炬光如虹。
尊前笑挹南极翁，海桃压袖朝霞红。
苍苍五桂云巃峪，南山翠色摩青空。
仁者静寿如山崇，世间凡语难形容。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。